Yaponiya bosh vaziri Sindzo Abe hukmron — Liberal-demokratlar partiyasining rahbarligiga qayta saylandi, deya xabar berdi “Sinxua” agentligi. Qayd etilishicha, uning saylanish jarayoni saylovda boshqa nomzodlar bo‘lmagani sababli avtomat tarzda kechdi. Yagona ehtimoliy nomzod — Seyko Noda ham saylovda qatnashishi uchun zarur bo‘lgan 20 deputatning imzosini to‘play olmagani uchun ishtirokini to‘xtatishga majbur bo‘ldi. Abe bosh vazirlik lavozimida 2018 yilning sentabr oyi so‘ngiga qadar qoladigan bo‘ldi.